CELEX: C2006/165/21
Language: fi
Date: 2006-07-15 00:00:00
Title: Asia C-180/06: Ennakkoratkaisupyyntö, jonka Oberlandesgericht Wien on esittänyt  7.4.2006  — Renate Ilsinger v. Martin Dreschers (Schlank & Schick GmbH:n konkurssipesän hoitaja)

15.7.2006   
            
            
               FI
            
            
               Euroopan unionin virallinen lehti
            
            
               C 165/12
            
         Ennakkoratkaisupyyntö, jonka Oberlandesgericht Wien on esittänyt 7.4.2006 — Renate Ilsinger v. Martin Dreschers (Schlank & Schick GmbH:n konkurssipesän hoitaja)
   (Asia C-180/06)
   (2006/C 165/21)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht Wien
   Pääasian asianosaiset
   
      Kantaja: Renate Ilsinger
   
      Vastaaja: Martin Dreschers (Schlank & Schick GmbH:n konkurssipesän hoitaja)
   Ennakkoratkaisukysymykset
   
               1)
            
            
               Onko Itävallan Konsumentenschutzgesetzin (kuluttajansuojalaki, BGBl. 179/140; jäljempänä KSchG) 5 j §:n, sellaisena kuin se on Itävallan Fernabsatz-Gesetzin (etämyyntilaki; BGBl. I, 1999/185) 1 §:n 2 momentin mukaan, jossa annetaan kuluttajille oikeus vaatia tuomioistuimissa yrittäjiä maksamaan kuluttajan näennäisesti voittamia palkintoja tilanteessa, jossa yrittäjät lähettävät (tai ovat lähettäneet) tietyille kuluttajille voittolupauksia tai vastaavia ilmoituksia, joiden muotoilun perusteella kuluttaja saa vaikutelman ilman, että kyseisen palkinnon vaatimisen edellytyksenä on tavaroiden tilaaminen tai koetilaus, ja jossa tavaroita ei myöskään ole tilattu mutta tiedoksiannon vastaanottaja kuitenkin vaatii palkintoa, pidettävä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (ETY) 44/2001 (jäljempänä asetus) (1) 15 artiklan 1 kohdan c alakohdassa tarkoitettuna sopimukseen perustuvana tai vastaavansisältöisenä vaatimuksena?
            
         Jos ensimmäiseen kysymykseen vastataan kieltävästi:
   
               2)
            
            
               Onko kyseessä asetuksen 15 artiklan 1 kohdan c alakohdassa tarkoitettu vaatimus silloin, kun palkintoa koskeva vaatimus ei ollut riippuvainen tavaroiden tilaamisesta, mutta tiedoksiannon vastaanottaja on kuitenkin tilannut tavaroita?
            
         
      (1)  EYVL L 12, 16.1.2001, s. 1.